**NJOFTIM SHPALLJE VEND I LIRË PUNE PËRGJEGJËS I SEKTORIT TË SHËRBIMEVE MBËSHTETËSE NË DREJTORINË E PËRGJITHSHME TË EKB-së**

**Lloji i kontratës:** Kontratë pune me afat të caktuar

**Titulli i pozicionit:** “Përgjegjës i Sektorit të Shërbimeve Mbështetëse”

**Drejtoria/Dega:** Drejtoria e Përgjithshme

**Vendndodhja:** Qyteti Tiranë

**Periudha e njoftimit:** 15 ditë (07.02.2025 –21.02.2025)

**Principet e Entit Kombëtar të Banesave**

Integritet, Profesionalizëm, Përgjegjshmëri, Respekt për Diversitetet

**Informacion i përgjithshëm**

Enti Kombëtar i Banesave është institucion me vetëfinancim, në varësi të Ministrisë së Ekonomisë, Kulturës dhe Inovacionit, i pajisur me personalitet juridik, i krijuar për një kohëzgjatje të pacaktuar me Vendim të Këshillit të Ministrave nr.198, datë 04.05.1993, “Për krijimin e Entit Kombëtar të Banesave”.

**Përgjegjësitë e vendit të punës**

1. Ndjek zbatimin e detyrës së furnizimit me mjete materiale dhe karburant, mbi bazën e kërkesave normative, planit të shpërndarjes të drejtorive/sektorëve/degëve rajonale, si dhe mban evidencën përkatëse.
2. Ndjek zbatimin e detyrës për shpërdarjen e automjeteve sipas kërkesës së drejtorive, më miratimin e drejtorit të drejtorisë, grumbullon fletë-udhëtimet në fund të çdo muaji dhe mban evidencën e karburantit.
3. Ndjek zbatimin e urdhërave të brendshëm që lidhën me personelin e shërbimit dhe mirëmbajtjen e automjeteve.
4. Përgjigjet për hartimin e dokumentacionit paraprak për blerjen e materialeve, prokurim me vlerë të vogël nga komisioni i blerjeve.
5. Ndjek detyrën e zbatimit të shërbimeve dhe riparimeve të pajisjeve, automjeteve të institucionit dhe mban evidencën përkatëse.
6. Ndjek zbatimin e normave të konsumit të materialeve kancelari, detergjentë e të tjera dhe propozon normativa të reja, si dhe mban evidencën përkatëse.
7. Ndjek zbatimin e kryerjes së shërbimeve nga të tretë në institucion.
8. Monitoron për rregullin, pastërtinë, mirëmbajtien dhe ruajtien e ambientëve të institucionit.
9. Pajis me taksë regjistrimi, taksë qarkullimi, siguracion të detyrueshëm, siguracion kasko dhe dokumente të tjera, të gjithë automjetet e institucionit, pas miratimit përkatës.
10. Ndjek shpenzimet për pjesë këmbimi, goma, riparim shërbime për çdo automjet dhe mban evidencën mujore dhe progresive.
11. Kryen çdo detyrë tjetër që i ngarkohet nga Drejtori i Drejtorisë dhe Drejtori i Përgjithshëm i EKB-së.

**Edukimi**

Arsim i lartë “Jurist, Ekonomist”.

Lloji diplomës: DNP (Diplomë e nivelit të parë) + Master, ose DIND (Diplomë e integruar e nivelit të dytë), si dhe diploma të barasvlemshme me to, sipas Ligjit të Arsimit në fuqi.

**Eksperienca në punë**

Të ketë 1 vit eksperiencë pune në fushën e Shërbimeve Mbështetëse.

Të ketë eksperiencë pune 3 vite në profilin përkatës.

**Gjuhët e huaja**

Për këtë vend pune nuk kërkohet domosdoshmërisht njohja e një gjuhe të huaj.

**Dokumentet**

Aplikimet janë të vlefshme kur përmbajnë dokumentet e kërkuara nga punëdhënësi dhe që janë dërguar nëpërmjet postës elektronike në adresën zyrtare ([info@ekb.gov.al](mailto:info@ekb.gov.al)) ose me anë të postës zyrtare (me protokoll).

**Aplikimi përmban**:

1. Kërkesë për aplikim.
2. Curriculum Vitae, sipas formatit tip (shkarko formularin [download2](http://ekb.gov.al/wp-content/uploads/2015/07/download2.gif)[Ploteso Curriculum Vitae](http://ekb.gov.al/wp-content/uploads/2015/07/Curriculum-vitae_formati-EKB1.docx)).
3. Formulari i vetdeklarimit (shkarko formularin download plotëso formularin e vetdeklarimit)
4. Diplomë e arsimit të lartë( fotokopje e noterizuar)
5. Listë notash (fotokopje e noterizuar)
6. Librezë pune ose libreze e sigurimeve shoqerore
7. Kartë identiteti,
8. Çertifikatë famljare
9. Dëshmi penaliteti, (e përditësuar tre muajt e fundit)
10. Raport mjeko-ligjor.
11. Dëshmi kualifikuese.
12. Dy referenca nga punëdhësit e mëparshëm.

**Mënyra e vlerësimit**

Drejtori i Përgjithshëm ngre një komision të përbërë nga tre anëtarë. Komisioni shqyrton aplikimet sipas kritereve të përcaktuara më parë dhe përzgjedh kandidaturat që vlerësohen më të përshtatshme.

Drejtori i Përgjithshëm me metodën e intervistimit përzgjedh mes alternativave kandidaturën më të mirë. Kandidatura e përzgjedhur emërohet me urdhër të Drejtorit të Përgjithshëm me kontratë pune me afat të caktuar 3 mujor (kohë prove).